Нискомаслен сладкиш с ябълки, круши и какао | © Вкуси ме
Нискомаслен, пълнозърнест, с овесени ядки и без лактоза! И… супер бърз! Забъркването ще ви отнеме по-малко от 10 минути. Ако не разполагате с миксер, това изобщо няма да е проблем. Необходими са ви само две купи. Отделете си около 30 минути за печенето и voalá! Сервирате на масата сладост с редуцирани угризения!
3 с.л. овесени ядки (фини)
50 г какао (на прах)
100 г кафява захар (тъмна)
2 бр. круши (средно големи)
1 бр. ябълки (средно голяма)
Загрейте фурната до 180 градуса. Пригответе си 2 купи. В едната сложете брашното, овесените ядки, какаото, двата вида захар и содата. Разбъркайте.
В другата купа сложете настърганите круши и ябълка, олиото, яйцето, ванилията и останалите аромати. Разбъркайте. Смесете съдържанието на двете купи и разбъркайте с вилица, докато се хомогенизира добре.
Получава се леко лепкаво тесто с консистенция на тесто за кекс (може би една идея по-рядко). Изсипете тестото в тава, покрита с хартия за печене. Печете около 30-35 минути или до суха клечка. Имайте предвид, че сладкишът се получава леко влажен.
При тест с клечка – клечката излиза от тестото с полепнали по нея трохи, но в никакъв случай със сурово тесто. Може да се ориентирате за готовност и по това, че при натиск, готовото тесто възвръща формата си.
Оставете сладкиша да се охлади за 5 минути в тавата, след което го обърнете да изстине окончателно върху решетка.
Поръсете по желание с пудра захар. Сервирайте с ароматно кафе. Да ви е сладко, приятели!
Свързани: ванилия захар какао канела кафява захар круши лимонова захар овесени ядки олио пълнозърнесто брашно сода ябълки яйца	Share